 Si kastaba ha ahaato ee xildhibaan Cumar Nuur Waaye oo isna ka mid ah golaha Guurtida Somaliland oo isla arrintan uu Geeska Afrika wax ka weydiiyey ayaa isna xildhibaankii hore ee golihiisa ku raacay aragtida ah in golaha Guurtidu ay tahay in uu ansixinta heshiiskan la wadaago wakiillada, isaga oo arrintaas ka hadlayana waxaa uu yidhi, Golaha Wakiilladu waxa aan ahayn ansixinta Golayaasha Wasiiradda iyo Miisaaniyadda oo ay gaar u leeyihiin ma jirto, anaguna waxaanu si gaar ah u leenahay xeerarka Diinta iyo Dhaqanka, sidaas daraadeed waa in Heshiiska Dekadda Berberi uu soo maraa Golaha Guurtida, madaama uu yahay heshiis caalamiya, waxaynu leenahay sharciyo iyo shuruuc, marka haddii heshiis caalamiya la galayo Gole gaar ah Dastuurku uga dhigi maayo, ee labada Goleba waa uu soo maraya, markaas Xukuumadda waxaan odhan lahaa heshiisyada noocaas oo kale ah siday yihiin ha loo wado, oo yaan laga weecinin, oo yaan Gole kaliya gaar lagaga dhigin 